దుర్గాదేవి విగ్రహాల నిమజ్జనానికి హైకోర్టు అనుమతిన్యూఢిల్లీ, సెప్టెంబరు 21: మమతా బెనర్జీ సర్కారుకు న్యాయస్థానంలో గట్టి ఎదురుదెబ్బ తగిలింది. మొహర్రం రోజు దుర్గాదేవి విగ్రహాల నిమజ్జనాన్ని నిషేధిస్తూ ప్రభుత్వం జారీ చేసిన ఉత్తర్వులను కోల్కతా హైకోర్టు కొట్టివేస్తూ.. చీవాట్లు పెట్టింది. ‘‘ఏదో తేడా జరుగుతుందని మీకు కల వచ్చినంత మాత్రాన ఆంక్షలు విధించలేరు’’ అని ప్రధాన న్యాయమూర్తి జస్టిస్ రాకేశ్ తివారీ నేతృత్వంలోని ధర్మాసనం సర్కారును ఉద్దేశించి వ్యాఖ్యానించింది. ఈనెల 30న విజయ దశమి రోజు రాత్రి 10 గంటల తర్వాత, అక్టోబరు 1న మొహర్రం నాడు పూర్తిగానూ దుర్గామాత విగ్రహాలను నిమజ్జనం చేయరాదంటూ ప్రభుత్వం ఆదేశించింది. దీన్ని సవాల్ చేస్తూ దాఖలైన ప్రజా ప్రయోజన వ్యాజ్యాలపై హైకోర్టు విచారణ చేపట్టింది. విగ్రహాల నిమజ్జనాన్ని మొహర్రం నాడు సహా అన్ని రోజులూ అర్ధరాత్రి 12 గంటల వరకు నిర్వహించుకునేందుకు న్యాయస్థానం అనుమతించింది. నిమజ్జనం ఊరేగింపులకు, మొహర్రంనాడు నిర్వహించే ప్రదర్శనలకు మార్గాలు నిర్దేశించాలని పోలీసులను ఆదేశించింది. ‘‘హిందువులు, ముస్లింలను సామరస్యంతో జీవించనీయండి. వారి మధ్య గీతలు గీయవద్దు’’ అని జస్టిస్ ప్రభుత్వానికి హితవు పలికారు. ‘అర్థంపర్థం లేకుండా పౌరుల హక్కులకు కోత పెట్టకండి’ అని వ్యాఖ్యానించారు.
durgadevi vigrahaala nimajjanaaniki hycortu anumatinyuudillii, septembaru 21: mamata benerji sarkaaruku nyaayasthaanamlo gatti edurudebba tagilindi. moharram roju durgadevi vigrahaala nimajjanaanni nishedhistuu prabhutvam jaarii chesina uttarvulanu kolkata hycortu kottivestu.. cheevaatlu pettindi. ‘‘edho teda jarugutundani meeku kala vachinanta maatraana aankshalu vidhinchaleru’’ ani pradhaana nyaayamuurti justis rakesh tivaari netrutvamloni dharmasana sarkaarunu uddesinchi vyaakhyaaninchindi. eenela 30na vijaya dasami roju raatri 10 gantala tarvaata, aktobaru 1na moharram naadu puurtigaanuu durgaamaata vigrahaalanu nimajjanam cheyaraadantuu prabhutvam aadesinchindi. deenni sawal chestu daakhalaina praja prayojana vyaajyaalapai hycortu vichaarana chepattindi. vigrahaala nimajjanaanni moharram naadu sahaa anni rojuluu ardharaatri 12 gantala varaku nirvahinchukunenduku nyaayasthaanam anumatinchindi. nimajjanam ooregimpulaku, moharramnadu nirvahinche pradarsanalaku maargaalu nirdesinchaalani poliisulanu aadesinchindi. ‘‘hinduvulu, muslimlanu saamarasyamtho jeevinchaneeyandi. vaari madhya geetalu geeyavaddu’’ ani justis prabhutvaaniki hitavu palikaaru. ‘ardhampartham lekunda pourula hakkulaku kotha pettakandi’ ani vyaakhyaaninchaaru.